6541 


01001750109970008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλο» 175 

1 Σεπτεμβρίου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

231. Κατάργηση και ίδρυση θέσεων Ειδικού Διοικητικού - 

Τεχνικού Προσωπικού (Ε.Δ.Τ.Π.) στα Ανώτατα Εκ¬ 
παιδευτικά Ιδρύματα . 

232. Ίδρυση Εργαστηρίου Φαρμακευτικής Ανάλυσης στο 

Τμήμα Φαρμακευτικής της Σχολής Επιστημών 
Υγείας του Αριστοτελείου Πανεπιστημίου Θεσσα¬ 
λονίκης και καθορισμός του εσωτερικού του κανονι¬ 
σμού . 

233. Ιδρυση Ενορίας του Ιερού Ναού Αγίου Τρύφωνος της 
Ιεράς Μητροπόλεως Εδέσσης, Πέλλης και Αλμω- 


πίας στο Δήμο Κουφαλίων . 3 

234. Ίδρυση Ενορίας του Ιερού Ναού Κοιμήσεως της Θεο¬ 
τόκου της Ιεράς Μητροπόλεως Φθιώτιδος στη συ¬ 
νοικία Καλυβιών Λαμίας . 4 


235. Καθιέρωση κοινού υποδείγματος για το δελτίο ταυ¬ 
τότητας των επιθεωρητών που πραγματοποιούν 
επιθεωρήσεις στα πλαίσια του ελέγχου του κράτους 
λιμένα σε συμμόρφωση προς την οδηγία 96/40/ΕΚ 
της Επιτροπής της 25 Ιουνίου 1996 . 5 

ΑΠΟΦΑΣΕΙΣ 

Τροποποίηση της ΠΔ/ΤΕ 2156/10.12.92, όπως ισχύει, 
σχετικά με τα στοιχεία που υποβάλλουν τα πιστω¬ 
τικά ιδρύματα στην Τράπεζα της Ελλάδος για την 


εποπτεία ρευστότητας . 6 

Επιβολή ποινών στα πιστωτικά ιδρύματα σε περιπτώσεις 
καθυστέρησης υποβολής εποπτικών στοιχείων στην 
Τράπεζα της Ελλάδος . 7 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 231 
Κατάργηση και ίδρυση θέσεων Ειδικού Διοικητικού - Τεχνικού 
Προσωπικού (Ε.Δ.Τ.Π.) στα Ανώτατα Εκπαιδευτικά Ιδρύ¬ 
ματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 11 παρ. 2 και 50 παρ. 1 και 6 του Ν. 
1268/82 «Για τη δομή και λειτουργία των Ανωτάτων Εκπαι¬ 


δευτικών Ιδρυμάτων» (Α 87), όπως οι διατάξεις του πρώτο 
εδαφίου επανήλθαν σε ισχύ με το 1 παρ. β' του Ν. 2188/94 
(Α" 18). 

β) Του άρθρου 1 παρ. 21 και 22 του Ν. 2327/1995 (Α' 156). 
Υ) Του άρθρου 19 παρ. 2 του Ν. 1735/87 (Α' 195). 
δ) Του άρθρου 22 παρ. 3 του Ν. 2362/1995 (Α' 247). 
ε) Την αριθμ. ΔΙΔΚ/Φ.44.1 /21566/10.10.96 απόφαση του 
Πρωθυπουργού και του Υπουργού Εσωτερικών, Δημόσιας 
Διοίκησης και Αποκέντρωσης «Ανάθεση αρμοδιοτήτων στους 
Υφυπουργούς Εσωτερικών, Δημόσιας Διοίκησης και Αποκέ¬ 
ντρωσης» (Β' 932). 

στ) Την αριθμ. 1107147/1239/006Α/4.10.96 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων του Υπουργού Οικονομικών στους Υφυ¬ 
πουργούς Οικονομικών» (Β' 922). 

2. Τη γνώμη του Πρυτανικού Συμβουλίου: 

α) Του Πανεπιστημίου Αθηνών (συνεδριάσεις: 13/22 2 96 
21 /13.6.96, 23/5.7.96 και 24/11.7.96). 

β) Του Πανεπιστημίου Θεσσαλονίκης (συνεδρίαση- 621/ 
24.7.96). 

γ) Τη γνώμη της Διοικούσας Επιτροπής του Πανεπιστημίου 
Αιγαίου (συνεδρίαση: 21/19.6.96). 

3. Τα έγγραφα Β1/448/1.8.96, Β1/470/7.8.96, Β1/602/ 
16.10.96, Β1/501/22.8.96, Β1/521/16.10.96 και Β1/567/ 

16.10.96 του Υπουργείου Εθνικής Παιδείας και θρησκευμά¬ 
των με τα οποία ζητήθηκε να διατυπώσει το Συμβούλιο Ανώ¬ 
τατης Παιδείας τη γνώμη του, το γεγονός ότι έχει παρέλθει 
άπρακτη η προθεσμία που ορίζουν οι διατάξεις του άρθρου 50 
παρ. 3 του Ν. 1268/82. 

4. Το γεγονός ότι από την εφαρμογή των διατάξεων του πα¬ 
ρόντος διατάγματος προκαλείται ετησίως δαπάνη ύψους 
3.750.000 δρχ. περίπου η οποία θα βαρύνει τον προϋπολογι¬ 
σμό του Υπουργείου Εθνικής Παιδείας και θρησκευμάτων. 

Γ ια το τρέχον οικονομικό έτος η δαπάνη θα καλυφθεί με τρο¬ 
ποποίηση του κρατικού προϋπολογισμού και συγκεκριμένα με 
ισόποση αυξομείωση του από ΚΑΕ 5173 του Ειδ. Φορ. 19- 
110 σε ΚΑΕ της Κατηγορίας 0200 του Ειδ. Φορέα 19-250, 
για την οποία εκδόθηκε η αριθμ. 2007829/5.2.97 απόφαση 
του Υπουργού Οικονομικών. Για την επόμενη πενταετία 
1998-2002 θα ληφθεί μέριμνα για την εγγραφή των απαιτου- 
μένων πιστώσεων, κατά την κατάρτιση των οικείων προϋπο¬ 
λογισμών, στον Φορέα 19-250 και στους οικείους ΚΑΕ της 
ομάδας 0200 ( Άρθρο 29Α του Ν. 1558/85 όπως αυτό προσε- 
τέθη με το άρθρο 27 του Ν. 2081/92 Α' 154) και τροποποιή¬ 
θηκε με το άρθρο 1 παρ. 2α του Ν. 2469/97 Α' 38). 

5. Τη 223/1997 γνωμοδότηση του Συμβουλίου της Επικρά¬ 
τειας με πρόταση του Υπουργού Εθνικής Παιδείας και θρη- 

σκευμάτων και των Υφυπουργών Εσωτερικών, Δημόαιας Διοί¬ 
κησης και Αποκέντρωσης και Οικονομικών, αποφασίζουμε: 

Καταργούνται κενές θέσεις Ειδικού Διοικητικού - Τεχνικού 
Προσωπικού (Ε.Δ.Τ.Π.) στα κατωτέρω αναφερόμενα Τμή¬ 
ματα των Ανώτατων Εκπαιδευτικών Ιδρυμάτων και αντ’ αυτών 
ιδρύονται ισάριθμες θέσεις άλλης κατηγορίας ως ακολού¬ 
θως: 

α. ΠΑΝΕΠΙΣΤΗΜΙΟ ΑΘΗΝΩΝ 

ι) Τμήμα θεολογίας: Επτά (7) κενές θέσεις ΑΡ κατηγορίας 
καργούνται και αντ' αυτών ιδρύονται ισάριθμες θέσεις ΑΤ κα¬ 
τηγορίας. (Π.Δ. 399/25.8.88 ΦΕΚ 186 τ.Α'). 

ιι) Τμήμα Φαρμακευτικής: Μία (1) κενή θέση ΜΕ κατηγο¬ 
ρίας καταργείται και αντ' αυτής ιδρύεται μία (1) θέση ΑΤ κα¬ 
τηγορίας {Π.Δ. 399/25.8.88 ΦΕΚ 186 τ.Α ). 

111 ) Τμήμα Πολιτικής Επιστήμης και Δημόσιας Διοίκησης: 
Δύο (2) κενές θέσεις ΑΡ κατηγορίας καταργούνται και αντ’ 
αυτών ιδρύονται ισάριθμες θέσεις ΑΤ κατηγορίας (Π.Δ. 399/ 
25.8.88 ΦΕΚ 186 τ.Α ). 

ιν) Τμήμα Οδοντιατρικής: Μία (1) κενή θέοη ΜΕ κατηγορίας 
καταργείται και αντ’ αυτής ιδρύεται μία (1) θέση ΑΤ κατηγο¬ 
ρίας (Π.Δ. 399/25.8.88 ΦΕΚ 186 τ.Α'). 

ν) Τμήμα Νομικής: Μία (1) κενή θέση ΑΡ κατηγορίας κα- 
ταργείται και αντ’ αυτής ιδρύεται μία (1) θέση ΑΤ κατηγορίας 
(Π.Δ. 399/25.8.88 ΦΕΚ 186 τ.Α'). 
β. ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ 
Τμήμα Επιστήμης Φυσικής Αγωγής και Αθλητισμού: Μία (1) 
κενή θέση ΜΕ κατηγορίας καταργείται και αντ' αυτής ιδρύε¬ 
ται μία (1) θέση ΑΤ κατηγορίας (Π.Δ. 364/94 ΦΕΚ 199 τ.Α ). 
γ. ΠΑΝΕΠΙΣΤΗΜΙΟ ΑΙΓΑΙΟΥ 

Τμήμα Περιβάλλοντος: Δύο (2) κενές θέσεις ΜΕ κατηγο¬ 
ρίας καταργούνται και αντ’ αυτών ιδρύονται ισάριθμες θέσεις 
ΑΤ κατηγορίας. (Π.Δ. 139/1988 ΦΕΚ 59 τ.Α'). 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 26 Αυγούστου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΟΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΑΝΑΣΤ. ΜΑΝΤΕΛΗΣ ΝΙΚ. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΈΡΑΣ. ΑΡΣΕΝΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 232 
Ίδρυση Εργαστηρίου Φαρμακευτικής Ανάλυσης στο Τμήμα 
Φαρμακευτικής της Σχολής Επιστημών Υγείας του Αρι- 
στοτελείου Πανεπιστημίου Θεσσαλονίκης και καθορισμός 
του εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. α) Των άρθρων 50 παρ. 1 και 7 παρ. 5 του Ν. 1268/82 (Α' 
87), όπως η τελευταία αυτή διάταξη τροποποιήθηκε με το άρ¬ 
θρο 48 παρ. 2 του Ν. 1404/83 (Α' 173). 

β) Του άρθρου 22 παρ. 3 του Ν. 2362/1995 (Α' 247). 
γ) Του άρθρου 1 περιπτ. II του Π.Δ. 55/1996 (Α' 48). 

2. Την απόφαση του Πρωθυπουργού και του Υπουργού Οι¬ 
κονομικών αριθ. 1107147/1239/006Α/4.10.1996 «Ανάθεση 


αρμοδιοτήτων του Υπουργού Οικονομικών στους Υφυπουρ¬ 
γούς Οικονομικών» (Β' 922). 

3. Τη γνώμη της Γενικής Συνέλευσης του Τμήματος Φαρ¬ 

μακευτικής της Σχολής Επιστημών Υγείας του Αριστοτελείου 
Πανεπιστημίου Θεσσαλονίκης (συνεδριάσεις 

176/3.11.1994, 200/25.1.1996 και 201/8.2.1996). 

4. Το γεγονός ότι από τις διατάξεις του παρόντος προκαλεί- 
ται ετησίως συνολική δαπάνη ύψους 100.000 δρχ. η οποία θα 
βαρύνει τον προϋπολογισμό του Αριστοτελείου Πανεπιστη¬ 
μίου Θεσσαλονίκης (Κ.Α.Ε. 4121) του οποίου οι πιστώσεις 
επαρκούν. Κατά την επόμενη πενταετία, η ανωτέρω δαπάνη 
αναμένεται να εξοικονομηθεί από ίδιους πόρους του εργα¬ 
στηρίου κατά τα προβλεπόμενα στο άρθρο 8 του παρόντος, 
χωρίς αύξηση της κρατικής επιχορήγησης προς το Αριστοτέ- 
λειο Πανεπιστήμιο Θεσσαλονίκης, (άρθρο 29Α του Ν. 1558/ 
1985 (Α' 137) όπως αυτό προσετέθη με το άρθρο 27 του Ν. 
2081 /1992 (Α' 154) και τροποποιήθηκε με την παρ. 2α του 
άρθρου 1 του Ν. 2469/1997 (Α' 38)). 

5. Την αριθ. 59/1997 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας και 
θρησκευμάτων και του Υφυπουργού Οικονομικών, αποφασί¬ 
ζουμε: 

Άρθρο 1 

Ίδρυση 

Ιδρύεται στο Τμήμα Φαρμακευτικής της Σχολής Επιστημών 
Υγείας του Αριστοτελείου Πανεπιστημίου Θεσσαλονίκης και 
κατανέμεται στον Τομέα Φαρμακευτικής Τεχνολογίας, Εργα¬ 
στήριο Φαρμακευτικής Ανάλυσης το οποίο εξυπηρετεί εκπαι¬ 
δευτικές και ερευνητικές ανάγκες στα εξής αντικείμενα: 
Ποιοτικός και ποσοτικός προσδιορισμός καθώς και ανάλυση 
της δομής των δραστικών ουσιών (φαρμάκων) σε σκευά¬ 
σματα, βιολογικά υγρά και φυσικά προϊόντα, με χημικές, ηλε¬ 
κτροχημικές και φυσικοχημικές ενόργανες μεθόδους ανάλυ¬ 
σης. Εκτίμηση της ποιότητας των αμιγών φάρμακών, των 
φαρμακευτικών ουσιών, των φαρμακομορφών και καλλυντι¬ 
κών. Εύρεση και προσδιορισμός των μεταβολιτών των φαρμά¬ 
κων στα βιολογικά υγρά καθώς και των ενδογενών ουσιών. 
Διεργασίες απομόνωσης κάθε δραστικής ουσίας. Ανάπτυξη 
νέας μεθοδολογίας ανάλυσης. Συσχέτιση χημικής δομής και 
φάσματος καθώς και περιγραφή του κρυσταλλικού πλέγμα¬ 
τος των φαρμάκων. 

Άρθρο 2 

Εσωτερικός Κανονισμός 

Ο εσωτερικός κανονισμός του ιδρυόμενου με το προηγού¬ 
μενο άρθρο εργαστηρίου, καθορίζεται σύμφωνα με τα επό¬ 
μενα άρθρα. 

Άρθρο 3 

Αποστολή 

Το Εργαστήριο έχει ως αποστολή: 

α) Την κάλυψη των διδακτικών και ερευνητικών αναγκών σε 
προπτυχιακό και μεταπτυχιακό επίπεδο του Τμήματος Φαρ¬ 
μακευτικής καθώς και άλλων Τμημάτων του Αριστοτελείου 
Πανεπιστημίου Θεσσαλονίκης στα αντικείμενα με τα οποία 
ασχολείται. 

β) Το σχεδίασμά και την εκτέλεση πειραματικών ερευνητι¬ 
κών προγραμμάτων με σκοπό τη μελέτη και αναζήτηση νέων 
μεθόδων ανάλυσης και προσδιορισμού φαρμάκων ή φαρμα¬ 
κευτικών ουσιών σε φαρμακοτεχνικά σκευάσματα, βιολογικά 
υγρά, καλλυντικά, ιστούς και δρόγες. 

γ) Την κάθε μορφής συνεργασία με κέντρα ερευνών και 
ακαδημαϊκά ιδρύματα της ημεδαπής ή της αλλοδαπής, εφό- 

σον οι επιστημονικοί στόχοι συμπίπτουν, συμβαδίζουν και αλ- 
ληλοσυμπληρώνονται με εκείνους του Εργαστηρίου, μέσα σε 
πνεύμα αμοιβαιότητας και συλλογικής εργασίας. 

δ) Την εξυπηρέτηση κοινωνικών αναγκών, όταν και όποτε 
ζητείται συγκεκριμένη συνδρομή σε θέματα με τα οποία 
ασχολείται το Εργαστήριο. 

ε) Την οργάνωση τοπικών, εθνικών συνεδρίων, συμποσίων, 
σεμιναρίων, διαλέξεων και μετεκπαιδευτικών μαθημάτων, με 
σκοπό την ενημέρωση του κοινού, της επιστημονικής κοινό¬ 
τητας, του προσωπικού του Εργαστηρίου κ.λπ. 

στ) Την παροχή υπηρεσιών κατά τα προβλεπόμενα στο Π.Δ. 
159/1984 (Α’ 53). 

Αρθρο 4 
Προσωπικό 

Το προσωπικό του Εργαστηρίου απαρτίζεται από τα μέλη 
του Διδακτικού Εκπαιδευτικού Προσωπικού (ΔΕΠ) του Τμή¬ 
ματος Φαρμακευτικής, που το γνωστικό τους αντικείμενο 
εμπίπτει στα ερευνητικά ενδιαφέροντα του Εργαστηρίου, 
όπως αυτά ορίζονται στο άρθρο 1 του παρόντος διατάγματος, 
τα μέλη του Ειδικού Διοικητικού - Τεχνικού Προσωπικού 
(ΕΔΤΠ) καθώς και τα μέλη του λοιπού επιστημονικού και μη 
προσωπικού, που τοποθετούνται στο Εργαστήριο. 

Τα δικαιώματα και οι υποχρεώσεις του προσωπικού είναι 
αυτά που προβλέπονται από τις κείμενες διατάξεις για κάθε 
κατηγορία. Ειδικότερα, τα μέλη ΔΕΠ συμμετέχουν ενεργά 
στην πρακτική εκπαίδευση των φοιτητών (προπτυχιακών - με¬ 
ταπτυχιακών), στην οργάνωση και απρόσκοπτη λειτουργία 
του Εργαστηρίου καθώς και στις πάσης φύσεως εκδηλώσεις 
που οργανώνονται από αυτό. 

Αρθρο 5 

Διοίκηση - Αρμοδιότητες 

Το Εργαστήριο διευθύνεται από μέλος ΔΕΠ του Τμήματος 
Φαρμακευτικής, που ορίζεται σύμφωνα με τις διατάξεις του 
άρθρου 28 του Ν. 2083/1992 (Α' 159). 

Ο Διευθυντής ασκεί τις αρμοδιότητες που ορίζει το άρθρο 7 
παρ. 4 του Ν. 2083/82 και επιπλέον: 

- Καταρτίζει και υποβάλλει για έγκριση στα αρμόδια όρ¬ 
γανα του Ιδρύματος το ετήσιο πρόγραμμα λειτουργίας του 
Εργαστηρίου και μεριμνά για την τήρησή του. 

- Συντονίζει το διδακτικό και ερευνητικό έργο και μεριμνά 
για την κατανομή του στα μέλη του Εργαστηρίου. 

- Μεριμνά για την οικονομική διαχείριση των εσόδων του 
Εργαστηρίου. 

- Μεριμνά για τη στελέχωση του Εργαστηρίου με το ανα¬ 
γκαίο προσωπικό. 

- Μεριμνά για την κατανομή των χώρων του Εργαστη¬ 
ρίου. 

- Υποβάλλει τον ετήσιο απολογισμό των δραστηριοτήτων 
του Εργαστηρίου. 

- Εισηγείται στα αρμόδια όργανα τους υπεύθυνους αναλω¬ 
σίμων υλικών και του κινητού εξοπλισμού. 

- Υπογράφει κάθε έγγραφο και γενικά είναι υπεύθυνος για 
την ομαλή και αποδοτική λειτουργία του Εργαστηρίου. 

Αρθρο 6 
Λειτουργία 

1. Το Εργαστήριο λειτουργεί κατά τις εργάσιμες μέρες και 
ώρες, σύμφωνα με τον κανονισμό του Πανεπιστημίου. Το 
ωράριο εργασίας του προσωπικού είναι αυτό που προβλέπε- 
ται από τις κείμενες διατάξεις για κάθε κατηγορία. 

2. Ο διευθυντής ενημερώνεται πριν από τη διεξαγωγή κάθε 
εργασίας που γίνεται στο Εργαστήριο στα πλαίσια ερευνητι¬ 


κού προγράμματος ή άλλου έργου που έχει αποφασισθεί και 
καθορίζει μέσα στα πλαίσια της αποστολής του Εργαστηρίου 
την προτεραιότητα στη χρησιμοποίηση οργάνων και χώρων σε 
περίπτωση που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λειτουργία 
του Εργαστηρίου, τη χρησιμοποίηση οργάνων και υλικών που 
ανήκουν σ’ αυτό, την παραμονή των εργαζομένων (προσωπι¬ 
κού, επισκεπτών), στους χώρους, όπου τηρούνται ειδικοί κα¬ 
νόνες ασφαλείας που αποσκοπούν στην προφύλαξη της 
υγείας και αρτιμέλειας των εργαζομένων καθώς και στη ν προ¬ 
στασία των οργάνων και εγκαταστάσεών του από βλάβες. 

4. Η χρησιμοποίηση ειδικών οργάνων του Εργαστηρίου επι¬ 
τρέπεται μόνο στο προσωπικό του Εργαστηρίου ή άλλους 
ερευνητές που έχουν ειδική επί των οργνάνων αυτών εκπαί¬ 
δευση και εξουσιοδότηση. Κινητά όργνα και σκεύη, τα οποία 
παραδίδονται για τη διεξαγωγή εργασιών επιστρέφονται, 
μετά τη χρησιμοποίησή τους, στην κατάσταση που είχαν πα¬ 
ραδοθεί. 

5. Με εισήγηση του διευθυντή στα αρμόδια όργανα του 
ιδρύματος είναι δυνατή η πρόσληψη επιστημόνων σε τομείς 
σχετικούς με τις διδακτικές και ερευνητικές δραστηριότητες 
του Εργαστηρίου. 

6. Ο διευθυντής μπορεί να αναθέτει σε μέλος Ε.Δ.Τ.Π. τη 
διοικητική και γραμματειακή υποστήριξη του Εργαστηρίου. 

7. Αρμόδια όργανα για την επίλυση προβλημάτων που τυχόν 
ανακύπτουν κατά τη λειτουργία του Εργαστηρίου είναι κατά 
προτεραιότητα η Γενική Συνέλευση του Τομέα και η Γενική 
Συνέλευση του Τμήματος. 

Αρθρο 7 

Εργαστηριακές Ασκήσεις 

Α. Γενικά 

1. Οι εργαστηριακές ασκήσεις γίνονται με σκοπό να εξοι¬ 
κειωθούν οι εκπαιδευόμενοι με τη μεθοδολογία και τις εργα¬ 
στηριακές τεχνικές που εφαρμόζονται. Ειδικότερα επιδιώκε¬ 
ται να κατανοηθεί ο τρόπος με τον οποίο α) τεκμηριώνεται βι¬ 
βλιογραφικά κάθε πείραμα που προγραμματίζεται, β) κατα- 
στρώνεται η εκτέλεσή του, γ) χρησιμοποιούνται οι απαραίτη¬ 
τες συσκευές και όργανα, δ) επεξεργάζονται, παρασκευάζο¬ 
νται ή και απομονώνονται τα τελικά προϊόντα, ε) εκτιμάται πο¬ 
σοτικά ένα φυσικό μέγεθος και στ) ελέγχονται τα αποτελέ¬ 
σματα. 

2. Οι ημέρες και ώρες των ασκήσεων των φοιτητών καθορί¬ 
ζονται από το πρόγραμμα σπουδών. Η ώρα προσέλευσης και 
αποχώρησης των φοιτητών πρέπει να τηρείται επακριβώς. 
Ανώτατο όριο καθυστέρησης 10 λεπτά κατά την προσέλευση. 
Η αποχώρηση γίνεται με τη λήξη του εργαστηριακού χρόνου ή 
άλλως μετά την ολοκλήρωση της άσκησης. 

3. Η απομάκρυνση των φοιτητών από το Εργαστήριο κατά 
τις ώρες των ασκήσεων δεν επιτρέπεται εκτός αν δοθείάδεια 
από τον υπεύθυνο του Εργαστηρίου. 

4. Για να μην διακόπτεται η ομαλή λειτουργία του Εργαστη¬ 
ρίου καθόλη τη διάρκεια των εκπαιδευτικών εξαμήνων, οι φοι¬ 
τητές θα πρέπει να αποφύγουν κατά τις ώρες των εργαστη¬ 
ριακών ασκήσεων τη συμμετοχή τους σε άλλες δραστηριότη¬ 
τες, όπως συμμετοχή σε εξετάσεις προόδου ή συμμετοχή σε 
συνελεύσεις συλλογικών οργάνων του Πανεπιστημίου ή τους 
συλλόγους. Σε εξαιρετικές περιπτώσεις που ανακύπτει κώ¬ 
λυμα συμμετοχής στις εργαστηριακές εξετάσεις, ενημερώνο¬ 
νται οι υπεύθυνοι του Εργαστηρίου, για την απουσία τους του¬ 
λάχιστον μία ημέρα νωρίτερα. 

Β. Μελέτη, εξέταση και διεξαγωγή ασκήσεων 

1. Απαραίτητη προϋπόθεση γιατη συμμετοχή στις τμηματι¬ 
κές εξετάσεις του μαθήματος είναι η επιτυχής παρακολού¬ 
θηση των εργαστηριακών ασκήσεων που προβλέπονται από 

το πρόγραμμα σπουδών για το μάθημα αυτό. Ο αριθμός των 
απουσιών που επιτρέπονται δεν μπορεί σε καμιά περίπτωση 
να υπερβαίνει το 10% του αριθμού των εργαστηριακών ασκή¬ 
σεων. Φοιτητής του οποίου οι απουσίες ξεπερνούν το ποσο¬ 
στό αυτό υποχρεώνεται να επαναλάβει τις εργαστηριακές 
ασκήσεις το αντίστοιχο επόμενο ακαδημαϊκό εξάμηνο και σε 
χρόνο που καθορίζεται από το Εργαστήριο. 

2. Κάθε ασκούμενος φοιτητής οφείλει να γνωρίζει το θεω¬ 
ρητικό μέρος της άσκησης αφού προηγουμένως ενημερωθεί 
από το προσωπικό του Εργαστηρίου. Ο τρόπος εκτίμησης της 
θεωρητικής και πρακτικής απόδοσης κάθε φοιτητή καθώς και 
η βαθμολογία του. καθορίζονται από το προσωπικό του Εργα¬ 
στηρίου. 

Γ. Παραλαβή υλικού, αντιδραστηρίων και οργάνων 

1. Τα όργανα, τα σκεύη και τα αντιδραστήρια για τις ασκή¬ 
σεις, διατίθενται από το Εργαστήριο. Οι ασκούμενοι υποχρε¬ 
ώνονται μετά το πέρας των εργαστηριακών ασκήσεων να πα¬ 
ραδώσουν το εργαστηριακό υλικό στην κατάσταση που το πα- 
ρέλαβαν. 

2. Τα όργανα δεν χρησιμοποιούνται από τους φοιτητές πριν 
δοθούν οδηγίες από το προσωπικό του Εργαστηρίου, οφεί¬ 
λουν να είναι προσεκτικοί κατά το χρόνο της χρησιμοποίησής 
τους και αναφέρουν κάθε βλάβη. Μετά το πέρας της άσκησης 
τα όργανα καθαρίζονται και τακτοποιούνται. 

3. Οι φοιτητές οφείλουν να ακολουθούν τις οδηγίες του 
προσωπικού για τον τρόπο χειρισμού των οργάνων κατά την 
εκτέλεση των ασκήσεων και σε περίπτωση απώλειας εργα¬ 
στηριακού υλικού ή θραύσεως υαλίνου σκεύους εξ υπαιτιότη- 
τός των, οφείλουν να το αντικαταστήσουν. Δεν επιτρέπεται 
δε να εκτελούν πειράματα ή μετρήσεις που δεν περιλαμβάνο¬ 
νται στο πρόγραμμα ή δεν έχουν υποδειχθεί από τους υπεύ¬ 
θυνους του Εργαστηρίου. 

Δ. Τάξη - Καθαριότητα 

Για την ομαλή και απρόσκοπτη λειτουργία του Εργαστηρίου 
τηρούνται οι παρακάτω κανόνες: 

α) Δεν επιτρέπεται η παρουσία ξένων προσώπων στο Εργα¬ 
στήριο κατά τη διάρκεια των ασκήσεων. 

β) Οι φοιτητές προσέρχονται φορώντας άσπρη εργαστη¬ 
ριακή μπλούζα. 

γ) Δεν επιτρέπεται το κάπνισμα από οποιοδήποτε ευρισκό¬ 
μενο στον Εργαστηριακό χώρο. 

δ) Δεν επιτρέπεται η λήψη τροφών και ποτών στον Εργα¬ 
στηριακό χώρο ή τη φύλαξή τους σ’ αυτόν. 

ε) Κάθε φοιτητής οφείλει να διατηρεί την εργαστηριακή 
θέση του περιποιημένη και καθαρή. 

στ) Η απόρριψη των αχρήστων ουσιών (στερεών ή υγρών), 
γίνεται σύμφωνα με τις οδηγίες των υπευθύνων, 
ε. Ασφάλεια φοιτητών 

Κατά το χρόνο διεξαγωγής των ασκήσεων κυρίως δε όταν 
χρησιμοποιούνται τοξικές ή εύφλεκτες ουσίες ή βιολογικά 
δείγματα και ραδιοϊσότοπα, τηρούνται οι απαραίτητοι κανό¬ 
νες ασφαλείας, που έχουν σκοπό την ασφάλεια. Η ασφάλεια 
των ασκουμένων αποτελεί πρώτιστο μέλημα των υπευθύνων 
του Εργαστηρίου με την προϋπόθεση ότι οι ασκούμενοι φοι¬ 
τητές, έχουν πλήρη γνώση της άσκησης πριν την έναρξη του 
Εργαστηρίου και τηρούν τους βασικούς κανόνες ασφαλείας 
όπως συνοψίζονται κατωτέρω: 

α) Εργασία με τοξικές ουσίες: Όλες οι χημικές ουσίες που 
χρησιμοποιούνται για την άσκηση των φοιτητών πρέπει να θε¬ 
ωρούνται επικίνδυνες για την υγεία και να μεταχειρίζονται 
ανάλογα. Κατά τη χρήση τους πρέπει να αποφεύγεται η 
επαφή με το δέρμα ή το αναπνευστικό σύστημα. 

Κανόνες Προφύλαξης από τοξικές ουσίες 
ι) Εργασίες με πτητικές τοξικές ουσίες γίνονται υποχρεω¬ 
τικά σε απαγωγούς, οι οποίοι λειτουργούν κανονικά. 


ιι) Ελέγχονται πάντα και με ιδιαίτερη προσοχή οι στρόφιγ¬ 
γες αερίων. Οι αντίστοιχοι σωλήνες παροχής αερίου πρέπει 
να είναι σε πολύ καλή κατάσταση. 

ιιι) Δεν χρησιμοποιούνται σιφώνια με το στόμα για την αναρ¬ 
ρόφηση τοξικών διαλυμάτων ή ουσιών. Τα κατάλληλα όργανα 
παρέχονται από το Εργαστήριο. 

ιν) Συνιστάται ρτους φοιτητές να έχουν στη θέση τους μια 
καθαρή πετσέτα ή χαρτοπετσέτες και σαπούνι. 

ν) Οι ασκούμενοι φοιτητές (αυτονόητα και το υπεύθυνο 
προσωπικό του Εργαστηρίου) πρέπει να γνωρίζουν αν οι χημι¬ 
κές ουσίες που χρησιμοποιούνται είναι τοξικές και σε ποιό 
βαθμό. 

νι) Η βοήθεια σε περίπτωση ατυχήματος πρέπει να είναι 
άμεση. 

νιι) Κατά την εργασία με ιδιαίτερα τοξικές ουσίες χρησιμο¬ 
ποιούνται προστατευτικά γάντια και γυαλιά τα οποία διατίθε¬ 
νται από το Εργαστήριο. 

β) Εργασία με εύφλεκτες ουσίες: 

ι) Δεν πρέπει να υπάρχουν λύχνοι αναμμένοι χωρίς λόγο. 

ιι) Δεν επιτρέπεται να υπάρχουν στους χώρους των Εργα¬ 
στηρίων μεγάλες ποσότητες διαλυτών. 

ιιι) Τηρούνται σχολαστικά οδηγίες που δίνονται για τον 
τρόπο θέρμανσης και χειρισμού εύφλεκτων ουσιών (υδρόλου- 
τρα, μανδύες, κ.λπ.). 

ιν) Ο μεγαλύτερος κίνδυνος από ατυχήματα με εύφλεκτες 
ουσίες οφείλεται στην έλλειψη της απαραίτητης προσοχής 
και τάξης, τόσο στην εργαστηριακή θέση όσο και κατά τη 
διάρκεια των ασκήσεων. Εύφλεκτες ουσίες δεν επιτρέπεται 
να μένουν πάνω, στον πάγκο, όταν οι ασκούμενοι φοιτητές 
εργάζονται και προπαντός όταν υπάρχουν λύχνοι αναμμέ¬ 
νοι. 

ν) Στις αίθουσες ασκήσεων πρέπει να υπάρχουν πυροσβε¬ 
στικά σημεία με πυροσβεστήρες. 

γ) Εργασία με βιολογικά δείγματα και ραδιοϊσότοπα: 

ι) Σε περίπτωση εργαστηριακών ασκήσεων και πειραμάτων 
που γίνονται σε βιολογικά δείγμα οι φοιτητές θα πρέπει να 
ενημερώνονται για τη σχετική δεοντολογία, τους πιθανούς 
κινδύνους και τους ειδικούς τρόπους εργασίας. Επιπρόσθετα 
πρέπει να λαμβάνονται όλες οι απαραίτητες προφυλάξεις για 
προστασία των εργαζομένων, των εργαστηρίων και γενικό¬ 
τερα του περιβάλλοντος, σύμφωνα με τους διεθνείς κανονι¬ 
σμούς. 

ιι) Σε περίπτωση εργασίας με ραδιοϊσότοπα ισχύουν οι κα¬ 
νόνες ασφαλείας που προβλέπονται για εργασία με τοξικές 
ουσίες. Επιπλέον πρέπει να τηρούνται επακριβώς οι κανονι¬ 
σμοί ραδιοπροστασίας της,ΕΕΑΕ, οι οποίοι αναφέρονταιστην 
επισήμανση, την προφύλαξη, τη χρήση ή και την απόρριψη 
των ραδιενεργών αποβλήτων. Πριν από οποιαδήποτε ενέρ¬ 
γεια οι φοιτητές ενημερώνονται λεπτομερώς για κάθε πτυχή 
της άσκησης καθώς και για τα προβλήματα που τυχόν θα προ- 
κύψουν. 

δ) Υποχρεώσεις Προσωπικού 

ι) Οι υπεύθυνοι των ασκήσεων υποχρεώνονται να προσέρ¬ 
χονται τουλάχιστον 10 λεπτά πριν απο την έναρξη των ασκή¬ 
σεων* και μαζί με το ΕΔΤΠ θα πρέπει να έχουν φροντίσει για 
την προπαρασκευή των αντιδραστηρίων και οργάνων, ώστε 
απρόσκοπτα να αρχίζει η άσκηση των φοιτητών σε καθορι¬ 
σμένη ώρα. 

ιι) Σε όλη τη διάρκεια των ασκήσεων οι υπεύθυνοι των 

ασκήσεων οφείλουν να περευρίσκονται στο Εργαστήριο. Οι 
φοιτητές σε καμιά περίπτωση δεν μένουν μόνοι τους ασκού¬ 
μενοι. 

Αρθρο 8 
Έσοδα 

Τα έσοδα του εργαστηρίου προέρχονται από: 
α. Την εκτέλεση ερευνητικών προγραμμάτων που πραγμα¬ 
τοποιούνται για ίδιο λογαριασμό ή λογαριασμό τρίτων. 

β. Τη διάθεση ερευνητικών ή εν γένει επιστημονικών προϊό¬ 
ντων. 

γ. Την παροχή υπηρεσιών σύμφωνα με το άρθρο 3 παρ. 3 
Π.Δ. 159/1984 (Α' 53). 

δ. Τις πιστώσεις που διατίθενται από το Τμήμα Φαρμακευ¬ 
τικής με τη διαδικασία του άρθρου 4 παρ. 1 (ε) του Ν. 2083/ 
1992 (Α' 159). 

ε. Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά ή 
φυσικά πρόσωπα και 

στ. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο για τους σκοπούς του εργα¬ 
στηρίου. 

Αρθρο 9 

Τηρούμενα βιβλία 

Για τις ανάγκες του Εργαστηρίου τηρούνται τα ακόλουθα 
βιβλία και στοιχεία: 

- Βιβλίο πρωτοκόλλου. 

- Βιβλίο περιουσιακών στοιχείων. 

- Φάκελος οικονομικών στοιχείων για κάθε έτος. 

- Κατάλογος επιστημονικών βιβλίων, περιοδικών και οργά¬ 
νων. 

-Αρχείο ερευνητικών προγραμμάτων. 

- Κάθε άλλο βιβλίο ή στοιχείο που προβλέπεται από την 
ισχύουσα νομοθεσία ή κρίνεται απαραίτητο για το Εργαστή¬ 
ριο. 

Άρθρο 10 

Χώρος εγκατάστασης 

Χώροι εγκατάστασης του Εργαστηρίου είναι οι χώροι που 
παραχωρούνται για τη διεξαγωγή του έργου του και ειδικό¬ 
τερα οι χώροι των ειδικών εγκαταστάσεων με τα όργανα και το 
λοιπό τεχνικό εξοπλισμό για τη διενέργεια των ερευνητικών 
προγραμμάτων και των εργαστηριακών ασκήσεων. 

Στο χώρο εγκατάστασης υπάρχει πινακίδα με τον τίτλο του 
Εργαστηρίου και το ονοματεπώνυμο του διευθυντή. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 26 Αυγούστου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΈΡ. ΑΡΣΕΝΗΣ 


(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 233 
Ίδρυση Ενορίας του Ιερού Ναού Αγίου Τρύφωνος της Ιερός 
Μητροπόλεως Εδέσσης, Πέλλης και Αλμωπίας στο Δήμο 
Κουφαλίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρ. 36 παρ. 2 του Ν. 590/77 «Περί 
του Καταστατικού Χάρτου της Εκκλησίας της Ελλάδος» (Α' 
146) σε συνδυασμό με τις διατάξεις των άρθρ. 2 και 3 του 
8/79 Κανονισμού της Ιεράς Συνόδου της Εκκλησίας της Ελ¬ 
λάδος «Περί Ιερών Ναών και Ενοριών» (Α' 1/1980). 

2) Του άρθ. 29 Α' του Ν. 1558/1985 (Α' 137), το οποίο προ- 
σετέθη με το άρθρο 27 του Ν. 2081/1992 (Α' 154). 

3) Την υπ’ αριθμ. 219/1996 σύμφωνη γνώμη του Μητροπο- 
λιτικού Συμβουλίου της Ιεράς Μητροπόλεως Εδέσσης, Πέλ¬ 
λης και Αλμωπίας. 

4) Την αρ. 280/1996 γνωμοδότηση του Δημοτικού Συμβου¬ 
λίου Κουφαλίων. 

5) Το γεγονός ότι από τις διατάξεις του παρόντος δεν προ- ■ 
καλείται δαπάνη εις βάρος του Κρατικού Προϋπολογισμού. 

6) Την 172/1997 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Άρθρο μόνο 

Ιδρύεται Ενορία του Ιερού Ναού Αγίου Τρύφωνος της Ιεράς 
Μητροπόλεως Εδέσσης, Πέλλης και Αλμωπίας στο Δήμο 
Κουφαλίων. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος Προεδρι¬ 
κού Διατάγματος. 

Αθήνα, 26 Αυγούστου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 234 
Ίδρυση Ενορίας του Ιερού Ναού Κοιμήσεως της Θεοτόκου 
της Ιεράς Μητροπόλεως Φθιώτιδος στη συνοικία Καλυ¬ 
βιών Λαμίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρ. 36 παρ. 2 του Ν. 590/77 «Περί 
του Καταστατικού Χάρτου της Εκκλησίας της Ελλάδος» (Α' 

146) σε συνδυασμό με τις διατάξεις των άρθρ. 2 και 3 του 
8/79 Κανονισμού της Ιεράς Συνόδου της Εκκλησίας της Ελ¬ 
λάδος «Περί Ιερών Ναών και Ενοριών* (Α' 1/1980). 

2) Τ ου άρθ. 29 Α' του Ν. 1558/1985 (Α' 137), το οποίο προ- 
σετέθη με το άρθρο 27 του Ν. 2081/1992 (Α' 154). 

3) Την υπ’ αριθμ. 2/1996 σύμφωνη γνώμη του Μητροπολι- 
τικού Συμβουλίου της Ιεράς Μητροπόλεως Φθιώτιδος. 

4) Την αρ. 479/1996 γνωμοδότηση του Δημοτικού Συμβου¬ 
λίου Λαμιέων. 

5) Το γεγονός ότι από τις διατάξεις του παρόντος δεν προ- 
καλείται δαπάνη εις βάρος του Κρατικού Προϋπολογισμού. 

6) Την 171/1997 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Αρθρο μόνο 

Ιδρύεται Ενορία του Ιερού Ναού Κοιμήσεωςε της Θεοτόκου 
της Ιερός Μητροπόλεως Φθιώτιδος, στη συνοικία Καλυβιών 
Λαμίας. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος Προεδρι¬ 
κού Διατάγματος. 

Αθήνα, 26 Αυγούστου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 235 
Καθιέρωση κοινού υποδείγματος για το δελτίο ταυτότητας 
των επιθεωρητών που πραγματοποιούν επιθεωρήσεις στα 
πλαίσια του ελέγχου του κράτους λιμένα σε συμμόρφωση 
προς την οδηγία 96/40/ΕΚ της Επιτροπής της 25 Ιουνίου 
1996. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 4 του Ν. 1338/1983 
«εφαρμογή του κοινοτικού δικαίου» (Α' 34), όπως αυτές 
έχουν αντικατασταθεί και τροποποιηθεί αντιστοίχως με το 
άρθρο 65 του Ν. 1892/1990 (Α’ 101) και με τα άρθρα 6 παρ. 
4 του Ν. 1440/1984 (Α’ 70) και 19 του Ν. 2367/1995 (Α' 
261). 

2. Τις διατάξεις του άρθρου 36 του Π.Δ. 259/1988 «Οργα¬ 
νισμός Υπουργείου Εμπορικής Ναυτιλίας» (Α’ 117). 

3. Τις διατάξεις του άρθρου 29Α' του Ν. 1558/1995 «Κυ¬ 
βέρνηση και Κυβερνητικά όργανα» (Α' 137), που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με το άρθρο 1 παρ. 2 α'του Ν. 2469/1997 (Α 38). 

4. Την 327/5.12.1996 γνωμοδότηση του Συμβουλίου 
Εμπορικού Ναυτικού. 

5. Το γεγονός ότι από τις διατάξεις του παρόντος δεν προ- 
καλείται δαπάνη σε βάρος του κρατικού προϋπολογι¬ 
σμού. 

6. Την 352/16.7.1997 γνωμοδότηση του Συμβουλίου της 


Επικράτειας, μετά από πρόταση των Υπουργών Εθνικής Οι- 
ΚΟικονομίας και Εμπορικής Ναυτιλίας, αποφασίζουμε: 

Αρθρο 1 

Σκοπός 

Σκοπός του παρόντος διατάγματος είναι η προσαρμογή 
της Ελληνικής νομοθεσίας προς τις διατάξεις της οδηγίας 
96/40/ΕΚ της Επιτροπής της 25ης Ιουνίου 1996 «για τη δη¬ 
μιουργία κοινού υποδείγματος για το δελτίο ταυτότητας των 
επιθεωρητών, που πραγματοποιούν επιθεωρήσεις στα πλαί¬ 
σια του ελέγχου του κράτους του λιμένα» (I. 196/7.8.1996 
Επίσημη Εφημερίδα των Ευρωπαϊκών Κοινοτήτων). 

Αρθρο 2 

(άρθρο 1 της οδηγίας) 

Το δελτίο ταυτότητας που αναφέρεται στο άρθρο 12 παρά¬ 
γραφος 4 του Π.Δ. 88/1997 «Επιβολή των διεθνών προτύπων 
στα πλοία που χρησιμοποιούν κοινοτικούς λιμένες ή πλέουν 
στα ύδατα δικαιοδοσίας της Ελλάδας και έχουν σχέση με την 
ασφάλεια των πλοίων, την πρόληψη ρύπανσης και τις συνθή¬ 
κες διαβίωσης και εργασίας επί των πλοίων (έλεγχος του κρά¬ 
τους του λιμένα) σύμφωνα με την οδηγία 95/21 /ΕΚ του Συμ¬ 
βουλίου της 19ης Ιουνίου 1995» (Α' 90) πρέπει να είναι σύμ¬ 
φωνα με τις απαιτήσεις και τον τύπο που παρατίθενται στο 
παράρτημα του παρόντος διατάγματος. 

Αρθρο 3 

Προσαρτάται και αποτελεί αναπόσπαστο μέρος του παρό¬ 
ντος το πιο κάτω παράρτημα: 


ΠΑΡΑΡΤΗΜΑ 

ΑΠΑΙΤΗΣΕΙΣ ΣΧΕΤΙΚΑ ΜΕ ΤΟ ΔΕΛΤΙΟ ΤΑΥΤΟΤΗΤΑΣ 
ΤΩΝ ΕΠΙΘΕΩΡΗΤΩΝ ΠΟΥ ΠΡΑΓΜΑΤΟΠΟΙΟΥΝ ΕΠΙΘΕΩ¬ 
ΡΗΣΕΙΣ ΣΤΑ ΠΛΑΙΣΙΑ ΤΟΥ ΕΛΕΓΧΟΥ ΤΟΥ ΚΡΑΤΟΥΣ ΤΟΥ 
ΛΙΜΕΝΑ 

(όπως αναφέρονται στο άρθρο 12 παράγραφος 4 του Π.Δ. 
88/1997). 

1. Το δελτίο ταυτότητας πρέπει να περιέχει τουλάχιστον τις 
ακόλουθες πληροφορίες: 

α) Τίτλος της εκδούσας αρχής 

β) Ονοματεπώνυμο του κατόχου του δελτίου ταυτότητας 
γ) Πρόσφατη φωτογραφία του κατόχου του δελτίου ταυτό¬ 
τητας 

δ) Υπογραφή του κατόχου του δελτίου ταυτότητας 
ε) Δήλωση που να αναφέρει ότι ο κάτοχος είναι εξουσιοδο¬ 
τημένος να διεξάγει επιθεωρήσεις σύμφωνα με τις διατάξεις 
του Π.Δ. 88/1997. 

2. Το δελτίο ταυτότητας συντάσσεται στην Ελληνική 
γλώσσα και σε μετάφραση στην Αγγλική. 

ΤΎΠΟΣ ΔΕΛΤΙΟΥ ΤΑΥΤΟΤΗΤΑΣ 




ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 
ΔΙΕΥΘΥΝΣΗ ΑΣΦΑΛΕΙΑΣ ΝΑΥΣΙΠΛΟΪΑΣ 


ΕΠΩΝΥΜΟ 

ΟΝΟΜΑ 

ΒΑΘΜΟΣ 


1. Ο ως άνω ακονιζόμενος είναι εξουσιοδοτημένος να διεξάγει επιθεωρήσεις σύμφωνα με τις 
οιαταξεις του άρθρου 12 παρ.4 του π,δ. 88/1997. 

2. Το παρόν, με ευθύνη του κατόχου, επιστρέφεται στην εκδσύσα Αρχή, με την διακοπή εκτέλεσης 
των καθηκόντων του επιθεωρητή. 


Υπογραφή κατόχου 

Ημερομηνία 

Πειραιάς 


Ο Διευθυντής της Διεύθυνσης Ασφάλειας Ναυσιπλοΐας 
Πλοίαρχος ΛΣ. 




ΗΕΙΛΕΝΙΟ ΚΕΡϋΒΕΙΟ 
ΜΙΝΚΤΚΥ ΟΕ ΜΕΚΟΑΝΠΕΕ ΜΑΚΙΝΕ 
5ΑΕΕΤΥ ΟΕ ΝΑΥΪΟΑΤΙΟΝ ϋίνΚΙΟΝ 

δυΚΝΑΜΕ : 

ΝΑΜΕ 

ΚΑΝΚ 



Τΐιβ ΙιοΙάίΓ οί ώίϊ ααά ννόοεε ϋίδπεπιτβ ερρεειε όβίοιν, ίβ ειιΛοπϋβά ιο ίηερβα νεεεβίε ίη εοοοπίεικβ 
ννιώ ώβ ρτονιείοπε οί Αηίοίο 12 ρετ. 4 οί ώβ Ρ.ϋ. 88/1997 


Ηοΐάετ’ί ει^πεπιτε 

θιη 

ΡΪΓ20Ι3 


Τ1« ΟίτεοιοΓ οί ιάβ δείειγ οί Νενι§εΐϊοη Οϊνίείοη 
Οεριείη (Η. 0.0.) 

Άρθρο 4 

Η ισχύς του παρόντος διατάγματος αρχίζει την Ιτι Φεβρουά¬ 
ριου 1997. 

Στον Υπουργό Εμπορικής Ναυτιλίας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 26 Αυγούστου 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΣΤΑΥΡΟΣ ΑΡ. ΣΟΥΜΑΚΗΣ 

-♦- 

ΑΠΟΦΑΣΕΙΣ 


( 6 ) 

Τροποποίηση της ΠΔ/ΤΕ 2156/10.12.92, όπως ισχύει, σχε¬ 
τικά με τα στοιχεία που υποβάλλουν τα πιστωτικά ιδρύματα 
στην Τράπεζα της Ελλάδος για την εποπτεία ρευστότη¬ 
τας. 

(Συνεδρίαση ΕΝΠΘ 595/27.6.97, θέμα 1) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Την ΠΔ/ΤΕ 1313/9.6.88, την ΠΔ/ΤΕ 2156/10.12.92 και 
την απόφαση ΕΝΠΘ 579/16/9.8.96. 

β) Το 264/27.5.97 (ΑΠ 17389) έγγραφο της Τράπεζας της 
Ελλάδος (Δ/νση Γενικής Επιθεώρησης Τραπεζών), αποφά¬ 
σισε: 

Να τροποποιήσει την ΠΔ/ΤΕ 2156/10.12.92 (παρ. 1) και να 
καθορίσει ότι τα στοιχεία για την εποπτεία της ρευστότητας 
που περιλαμβάνονται στους σχετικούς πίνακες και αναφέρο- 
νται στην 31 η Δεκεμβρίου έκαστου έτους θα υποβάλλονται 
από τα πιστωτικά ιδρύματα στη Γενική Επιθεώρηση Τραπε¬ 
ζών, το αργότερο σε δύο μήνες από την ημερομηνία αυτή. 

Οι λοιπές διατάξεις της ΠΔ/ΤΕ 2156/10.12.92 καθώς και 
οι διατάξεις της ΕΝΠΘ/579/16/9.8.96 παραμένουν αμετά¬ 
βλητες. 

Από τις διατάξεις της παρούσας δεν προκύπτει δαπάνη εις 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 28 Αυγούστου 1997 

Ο Πρόεδρος Τα Μέλη Η Γραμματέας 


(7) 

Επιβολή ποινών στα πιστωτικά ιδρύματα σε περιπτώσεις κα¬ 
θυστέρησης υποβολής εποπτικών στοιχείων στην Τρά¬ 
πεζα της Ελλάδος. 

(Συνεδρίαση 595/27.6.97, θέμα 2) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Τις προβλεπόμενες από τις αποφ. ΕΝΠΘ 540/14/ 

17.3.94, ΠΔ/ΤΕ 2291 /94, ΠΔ/ΤΕ 2246/93, ΠΔ/ΤΕ 2156/92 
και ΠΔ/ΤΕ 1313/88 υποχρεώσεις των πιστωτικών ιδρυμάτων 
σχετικά με την υποβολή εποπτικών στοιχείων στην Τράπεζα 
της Ελλάδος, 

β) Τη διάταξη του άρθρου 22 του Ν. 2076/92, 
γ) Την απόφαση ΕΝΠΘ 571/6/28.2.96, 
δ) Τη σχετική εισήγηση της Διεύθυνσης Γενικής Επιθεώρη¬ 
σης Τραπεζών, αποφάσισε: 

Να κωδικοποιήσει και συμπληρώσει τις διατάξεις για την 
επιβολή ποινών στα πιστωτικά ιδρύματα σε περιπτώσεις κα¬ 
θυστέρησης υποβολής εποπτικών στοιχείων ως ακολού¬ 
θως: 

1. Στην περίπτωση καθυστέρησης υποβολής, εκ μέρους 
των πιστωτικών ιδρυμάτων, των καταστάσεων και λοιπών 
στοιχείων που οφείλουν να υποβάλλουν στην Τράπεζα της 
Ελλάδος για εποπτικούς σκοπούς, επιβάλλονται οι ακόλου¬ 
θες ποινές: 

α) Καθυστέρηση Ποινή ανά διαπιστούμενη καθυστέρηση 
(ϊ) μέχρι 1 μήνα δρχ. 1 εκατομμύριο 

(ϋ) από 1 μέχρι 2 μήνες πρόσθετη ποινή δρχ. 2 εκατομμύ¬ 
ρια 

(ίϋ) από 2 μέχρι 3 μήνες πρόσθετη ποινή δρχ. 3 εκατομμύ¬ 
ρια. 

β) Για καθυστερήσεις άνω των τριών μηνών η ποινή θα αξιο¬ 
λογείται κατά περίπτωση και θα συνδέεται και με τη λήψη μέ¬ 
τρων που θα αναφέρονται στην άσκηση της εν γένει δραστη¬ 
ριότητας των πιστωτικών ιδρυμάτων στα πλαίσια της υφιστά¬ 
μενης νομοθεσίας. 

2. α) Στοιχεία που τυχόν υποβάλλονται εκ νέου θεωρούνται 
ότι έχουν υποβληθεί κατά την τελευταία σχετική ημερομηνία 
και ως χρόνος καθυστέρησης λογίζεται το χρονικό διάστημα 
που έχει παρέλθει μέχρι την ημερομηνία αυτή. 

β) Στην περίπτωση ελλείψεων ή υποβολής ανακριβών ή 
εσφαλμένων στοιχείων μπορεί, κατά την κρίση της Τράπεζας 
της Ελλάδος (Δ/νση Γενικής Επιθεώρησης Τραπεζών), να 
έχουν εφαρμογή οι διατάξεις της παραγρ. 1 .α/ϋ ή της παράγρ. 
1 β της παρούσας. 

3. Η επιβολή των ανωτέρω ποινών θα λαμβάνει τη μορφή 
άτοκων καταθέσεων στην Τράπεζα της Ελλάδος για το χρο¬ 
νικό διάστημα που απαιτείται ώστε με βάση το εκάστοτε 
ισχύον επιτόκιο, αντίστοιχης διάρκειας της χρηματαγοράς, να 
προκύπτει το ποσό της ποινής που αναφέρεται στην ως άνω 
παραγρ. (1). 

4. Η απόφαση ΕΝΠΘ 571/6/28.2.96 καταργείται. 

Από τις διατάξεις της παρούσας δεν προκύπτει δαπάνη εις 
βάρος του Κρατικού Π(Χ»ϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 28 Αυγούστου 1997 

Ο Πρόεδρος Τα Μέλη Η Γραμματέας 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


